కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధోనీ, డ్వేన్ బ్రావో మధ్య 3 రన్స్ రేస్..!
మైదానంలో మహేంద్రసింగ్ ధోని భుజంపై చేయివేసి ఆటపట్టించే చనువు ఉన్న అతికొద్ది మంది క్రికెటర్ల జాబితాలో డ్వేన్ బ్రావో ముందు వరుసలో
Samayam Telugu | Updated:
May 29, 2018, 02:04PM IST
ధోనీ, డ్వేన్ బ్రావో మధ్య 3 రన్స్ రేస్..!
మైదానంలో మహేంద్రసింగ్ ధోని భుజంపై చేయివేసి ఆటపట్టించే చనువు ఉన్న అతికొద్ది మంది క్రికెటర్ల జాబితాలో డ్వేన్ బ్రావో ముందు వరుసలో ఉంటాడు. వీరిద్దరి మధ్య ఉన్న స్నేహం గురించి సుదీర్ఘకాలంగా అభిమానులకి సుపరిచితమే. మ్యాచ్ మధ్యలో సరదాగా సవాళ్లు విసురుకోవడం.. వాటిని ఛేదించడం ఈ ఇద్దరికీ మామూలే. 2016 ఐపీఎల్ సీజన్‌లో గుజరాత్ లయన్స్ తరఫున ఆడిన డ్వేన్ బ్రావో తన చేతికి దొరికిన బంతిని కిందకి విసిరి.. ధైర్యముంటే రెండో పరుగు చేయాలని ధోనీకి సవాల్ విసరగా.. క్షణాల వ్యవధిలో ధోనీ రెండో పరుగుని పూర్తి చేసి మైదానంలో నవ్వులు పూయించాడు. ఆ మ్యాచ్‌ అనంతరం ధోనీ కాలర్‌ని పట్టుకుని.. బ్రావో ఆటపట్టించిన తీరుని అభిమానులు మర్చిపోలేరు.
When Thala challenged Champion for a three run dash, post the victory yesterday! Any guesses who wins it?… https://t.co/02XpF37dui
&mdash; Chennai Super Kings (@ChennaiIPL) 1527503836000
తాజాగా ఐపీఎల్ 2018 సీజన్‌లో టైటిల్ విజేతగా నిలిచిన చెన్నై సూపర్ కింగ్స్‌ జట్టు ఫుల్ ఖుషీగా ఉంది. గత ఆదివారం సన్‌రైజర్స్ హైదరాబాద్‌తో జరిగిన ఫైనల్ మ్యాచ్‌లో చెన్నై గెలిచిన అనంతరం ధోనీ, బ్రావో మధ్య ఒక సరదా పందెం జరిగింది. ఫిటెనెస్‌ నిరూపణలో భాగంగా వికెట్ల మధ్య మూడు పరుగులను ఎవరు వేగంగా పూర్తి చేస్తే వారే విజేత అని తేల్చారు. పోటీలో ఇద్దరూ అత్యుత్తమంగా పరుగెత్తారు. కానీ.. విజేత ఎవరో వీడియో చూసిన అనంతరం మీరే చెప్పాలి..!!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.